CELEX: 62022CN0054
Language: el
Date: 2022-01-27 00:00:00
Title: Υπόθεση C-54/22 P: Αναίρεση που άσκησε στις 27 Ιανουαρίου 2022 η Ρουμανία κατά της αποφάσεως που εξέδωσε το Γενικό Δικαστήριο (δέκατο τμήμα) στις 10 Νοεμβρίου 2021 στην υπόθεση T-495/19, Ρουμανία κατά Επιτροπής

21.3.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 128/12
            
         
      Αναίρεση που άσκησε στις 27 Ιανουαρίου 2022 η Ρουμανία κατά της αποφάσεως που εξέδωσε το Γενικό Δικαστήριο (δέκατο τμήμα) στις 10 Νοεμβρίου 2021 στην υπόθεση T-495/19, Ρουμανία κατά Επιτροπής
      (Υπόθεση C-54/22 P)
      (2022/C 128/16)
      Γλώσσα διαδικασίας: η ρουμανική
      
         Διάδικοι
      
      
         Αναιρεσείουσα: Ρουμανία (εκπρόσωποι: E. Gane, L. Lițu, L.-E. Bațagoi)
      
         Λοιποί διάδικοι στην αναιρετική διαδικασία: Ευρωπαϊκή Επιτροπή, Ουγγαρία
      
         Αιτήματα
      
      Η αναιρεσείουσα ζητεί από το Δικαστήριο:
      
                  —
               
               
                  να κρίνει ως παραδεκτή την αίτηση αναιρέσεως, να αναιρέσει την απόφαση του Γενικού Δικαστηρίου στην υπόθεση T-495/19, όσον αφορά την ανάλυση σχετικά με τον λόγο με τον οποίον προβάλλεται παράβαση του άρθρου 4, παράγραφος 2, στοιχείο β', του κανονισμού 211/2011, και να αποφανθεί το ίδιο επί της υποθέσεως T-495/19, κάνοντας δεκτό το αίτημα περί ακυρώσεως της αποφάσεως (ΕE) 2019/721 της Επιτροπής·
                  άλλως,
               
            
                  —
               
               
                  να κρίνει ως παραδεκτή την αίτηση αναιρέσεως, να αναιρέσει την απόφαση του Γενικού Δικαστηρίου στην υπόθεση T-495/19, όσον αφορά την ανάλυση σχετικά με τον λόγο με τον οποίον προβάλλεται παράβαση του άρθρου 4, παράγραφος 2, στοιχείο β', του κανονισμού 211/2011, και να αναπέμψει την υπόθεση T-495/19 στο Γενικό Δικαστήριο προκειμένου αυτό να αποφανθεί εκ νέου, κάνοντας δεκτό το αίτημα περί ακυρώσεως και ακυρώνοντας την απόφαση (ΕE) 2019/721 της Επιτροπής·
               
            
                  —
               
               
                  να καταδικάσει την Επιτροπή στα δικαστικά έξοδα.
               
            
         Λόγοι αναιρέσεως και κύρια επιχειρήματα
      
      Προς στήριξη της αιτήσεώς της αναιρέσεως, η Ρουμανία προβάλλει έναν και μόνο λόγο, ο οποίος αφορά παράβαση του άρθρου 4, παράγραφος 2, στοιχείο β', του κανονισμού 211/2011, σε συνδυασμό με το άρθρο 5, παράγραφος 2, της Συνθήκης για την Ευρωπαϊκή Ένωση.
      Κατά τη Ρουμανία, το Γενικό Δικαστήριο υπέπεσε σε νομικό σφάλμα, παραβαίνοντας τις προαναφερθείσες διατάξεις:
      
                  i)
               
               
                  Πρώτον, με την ερμηνεία του σχετικά με τις προϋποθέσεις υπό τις οποίες η Επιτροπή θα μπορούσε να απορρίψει την καταχώριση ευρωπαϊκής πρωτοβουλίας πολιτών (στο εξής: ΕΠΠ) — ιδίως καθόσον το Γενικό Δικαστήριο έκρινε ότι τέτοια απόρριψη χωρεί μόνον όταν μπορεί να αποκλειστεί εξ ολοκλήρου η δυνατότητα της Επιτροπής να υποβάλει πρόταση για έκδοση νομικής πράξεως της Ένωσης για την εφαρμογή των Συνθηκών.
                  Πλην όμως, τέτοιου είδους πρωτοβουλία βρίσκεται καταφανώς εκτός των αρμοδιοτήτων της Επιτροπής βάσει των οποίων αυτή δύναται να υποβάλει πρόταση εκδόσεως νομικής πράξεως αν, κατόπιν μιας in abstracto νομικής αξιολογήσεως των προτεινόμενων μέτρων, υπάρχουν σοβαρές αμφιβολίες ότι μπορούν να θεσπιστούν τέτοιου είδους μέτρα βάσει των Συνθηκών.
               
            
                  ii)
               
               
                  Δεύτερον, με την ερμηνεία του σχετικά με τη δυνατότητα της Επιτροπής να καταχωρίζει πρόταση ΕΠΠ με επιφύλαξη ή υπό αίρεση.
                  Πλην όμως, εν τοιαύτη περιπτώσει η Επιτροπή υποχρεούται να κάνει αναφορά στο σύνολο των υποχρεωτικών και προαιρετικών πληροφοριών που προσκόμισαν οι οργανωτές της σχετικής πρωτοβουλίας και δεν δύναται να τις παραβλέψει, έστω και μερικώς.